Ericu950/Stoicheia-meter-silver huggingface dataset:
τιμοθέου δὲ ἀγωνιζομένου τὰ Κάρνεια , εἷς τῶν ἐφόρων μάχαιραν λαβὼν ἠρώτησεν αὐτὸν ἐκ ποτέρου τῶν μερῶν ἀποτέμῃ τὰς πλείους τῶν ἑπτὰ χορδῶν .
τῶν δὲ ταφῶν ἀνεῖλε τὴν δεισιδαιμονίαν ἅπασαν ὁ Λυκοῦργος , ἐν τῇ πόλει θάπτειν τοὺς νεκροὺς καὶ πλησίον ἔχειν τὰ μνημεῖα τῶν ἱερῶν συγχωρήσας .
περιεῖλε δὲ καὶ τοὺς μιασμούς .
συνθάπτειν δὲ οὐδὲν ἐπέτρεψεν , ἀλλ ἐν φοινικίδι καὶ φύλλοις ἐλαίας θέντας τὸ σῶμα περιστέλλειν κατ ἴσον ἅπαντας .
ἀνεῖλε δὲ καὶ τὰς ἐπιγραφὰς τὰς ἐπὶ τῶν μνημείων , πλὴν τῶν ἐν πολέμῳ τελευτησάντων , καὶ τὰ πένθη καὶ τοὺς ὀδυρμούς .
ἀποδημεῖν δὲ οὐκ ἐξῆν αὐτοῖς , ἵνα μὴ ξενικῶν ἐθῶν καὶ βίων ἀπαιδεύτων μετέχωσι .
καὶ ξενηλασίας δὲ εἰσηγήσατο , ὅπως οἱ παρεισρέοντες μὴ διδάσκαλοι κακοῦ τινος τοῖς πολίταις ὑπάρχωσι .
τῶν πολιτῶν ὃς ἂν μὴ ὑπομείνῃ τὴν τῶν παίδων ἀγωγὴν οὐ μετεῖχε τῶν τῆς πόλεως δικαίων .
ἔνιοι δ ἔφασαν ὅτι καὶ τῶν ξένων ὃς ἂν ὑπομείνῃ τὴν τοιαύτην ἄσκησιν τῆς πολιτείας κατὰ τὸ βούλημα τοῦ Λυκούργου μετεῖχε τῆς ἀρχῆθεν διατεταγμένης μοίρας .
πωλεῖν δ οὐκ ἐξῆν .
τοῖς τῶν πλησίον δ οἰκέταις ὡς ἰδίοις χρῆσθαι ἔθος ἦν , εἴ που δέοιντο , καὶ κυσὶ καὶ ἵπποις , εἰ μὴ οἱ δεσπόται χρῄζοιεν καὶ ἐν ἀγρῷ δὲ εἴ τίς τινος ἐλλιπὴς γενόμενος δεηθείη , ἀνοίξας καὶ βαστάσας τὰ ἐπιτήδεια τοῦ ἔχοντος , τὰ σημεῖα σημηνάμενος κατέλειπεν .
ἐν τοῖς πολέμοις φοινικίσιν ἐχρῶντο ·
ἅμα μὲν γὰρ ἡ χρόα ἐδόκει αὐτοῖς ἀνδρικὴ εἶναι , ἅμα δὲ τὸ αἱματῶδες τοῦ χρώματος πλείονα τοῖς ἀπείροις φόβον παρέχει , καὶ τὸ μὴ εὐπερίφωρον δὲ τοῖς πολεμίοις εἶναι , ἐάν τις αὐτῶν πληγῇ , ἀλλὰ διαλανθάνειν διὰ τὸ ὁμόχρουν χρήσιμον 0 .
ὅταν στρατηγήματι τοὺς πολεμίους νικήσωσι , βοῦν τῷ Ἄρει θύουσιν ·
ὅταν δ ἐκ τοῦ φανεροῦ , ἀλεκτρυόνα , ἐθίζοντες τοὺς ἡγουμένους οὐ μόνον πολεμικοὺς ἀλλὰ καὶ στρατηγικοὺς εἶναι 0 .
ταῖς εὐχαῖς προστιθέασι τὸ ἀδικεῖσθαι δύνασθαι .
εὐχὴ δ αὐτῶν διδόναι τὰ καλὰ ἐπὶ τοῖς ἀγαθοῖς , καὶ πλέον οὐδέν 0 .
ἀφροδίτην σέβουσι τὴν ἐνόπλιον καὶ πάντας δὲ τοὺς θεοὺς θήλεις καὶ ἄρρενας λόγχας ἔχοντας ποιοῦνται , ὡς ἁπάντων τὴν πολεμικὴν ἀρετὴν ἐχόντων .
ἐπιλέγουσι δὲ καὶ οἱ παροιμιαζόμενοι τὰν χεῖρα ποτιφέροντα τὰν τύχαν καλεῖν , ὡς δέον ἐπικαλεῖσθαι τοὺς θεοὺς μετὰ τοῦ ἐγχειρεῖν τι καὶ πράττειν , ἄλλως δὲ μή 0 .
τοῖς παισὶν ἐπεδείκνυον τοὺς εἵλωτας μεθύσαντες εἰς ἀποτροπὴν πολυοινίας .
ἔθος ἦν αὐτοῖς μη δὲ κόπτειν τὰς αὐλείους ἀλλ ἔξωθεν βοᾶν .
στλεγγίσιν οὐ σιδηραῖς ἀλλὰ καλαμίναις ἐχρῶντο .
κωμῳδίας καὶ τραγῳδίας οὐκ ἠκροῶντο , ὅπως μή τε ἐν σπουδῇ μή τε ἐν παιδιᾷ ἀκούωσι τῶν ἀντιλεγόντων τοῖς νόμοις .
ἀρχίλοχον τὸν ποιητὴν ἐν Λακεδαίμονι γενόμενον αὐτῆς ὥρας ἐδίωξαν , διότι ἐπέγνωσαν αὐτὸν πεποιηκότα ὡς κρεῖττόν ἐστιν ἀποβαλεῖν τὰ ὅπλα ἢ ἀποθανεῖν ·
ἀσπίδι μὲν Σαΐων τις ἀγάλλεται , ἣν περὶ θάμνῳ ἔντος ἀμώμητον κάλλιπον οὐκ ἐθέλων ·
αὐτὸς δ ἐξέφυγον θανάτου τέλος ·
ἀσπὶς ἐκείνη ἐρρέτω ·
ἐξαῦθις κτήσομαι οὐ κακίω .
κόραις καὶ κόροις κοινὰ τὰ ἱερά 0 .
σκιραφίδαν ἐζημίωσαν οἱ ἔφοροι , ὅτι ὑπὸ πολλῶν ἠδικεῖτο .
σακκοφόρον ἀνεῖλον , διότι παρυφὴν εἰς τὸν σάκκον ἐνέβαλεν .
τὸν ἐκ τοῦ γυμνασίου νεανίσκον ἐπετίμων , ὅτι τὴν εἰς Πυλαίαν ὁδὸν ἠπίστατο , Κηφισοφῶντα , εἰπόντα περὶ τοῦ τυχόντος δύνασθαι ὅλην τὴν ἡμέραν λέγειν , ἐξέβαλον , φάμενοι τὸν ἀγαθὸν μυθητὰν δεῖν τοῖς πράγμασιν ἴσον τὸν λόγον ἔχειν .
οἱ παῖδες παρ αὐτοῖς ξαινόμενοι μάστιξι δι ὅλης τῆς ἡμέρας ἐπὶ τοῦ βωμοῦ τῆς Ὀρθίας Ἀρτέμιδος μέχρι θανάτου πολλάκις διακαρτεροῦσιν ἱλαροὶ καὶ γαῦροι , ἁμιλλώμενοι περὶ νίκης πρὸς ἀλλήλους , ὅστις αὐτῶν ἐπὶ πλέον τε καὶ μᾶλλον καρτερήσειε τυπτόμενος ·
καὶ ὁ περιγενόμενος ἐν τοῖς μάλιστα ἐπίδοξός ἐστι .
καλεῖται δὲ ἡ ἅμιλλα διαμαστίγωσις γίγνεται δὲ καθ ἕκαστον ἔτος .
ἕν δέ τι τῶν καλῶν καὶ μακαρίων ἐδόκει παρεσκευακέναι τοῖς πολίταις ὁ Λυκοῦργος ἀφθονίαν σχολῆς ·
τέχνης μὲν γὰρ ἅψασθαι βαναύσου τὸ παράπαν οὐκ ἐξῆν χρηματισμοῦ δὲ συναγωγὴν ἔχοντος ἐργώδη καὶ πραγματείας οὐ δ ὁτιοῦν ἔδει διὰ τὸ κομιδῇ τὸν πλοῦτον ἄζηλον πεποιηκέναι καὶ ἄτιμον .
οἱ δὲ εἵλωτες αὐτοῖς εἰργάζοντο τὴν γῆν ἀποφέροντες ἀποφορὰν τὴν ἄνωθεν ἱσταμένην .
ἐπάρατον δ ἦν πλείονός τινα μισθῶσαι , ἵνα ἐκεῖνοι μὲν κερδαίνοντες ἡδέως ὑπηρετῶσιν , οὗτοι δὲ μὴ πλέον ἐπιζητῶσιν .
ἀπείρητο δ αὐτοῖς ναύταις εἶναι καὶ ναυμαχεῖν ὕστερον μέντοι ἐναυμάχησαν , καὶ τῆς θαλάττης κρατήσαντες πάλιν ἀπέστησαν , διαφθειρόμενα τὰ ἤθη τῶν πολιτῶν θεωροῦντες .
ἀλλὰ πάλιν μετεβάλοντο καθάπερ ἐν τοῖς ἄλλοις πᾶσι 0 ·
καὶ γὰρ χρημάτων συναχθέντων τοῖς Λακεδαιμονίοις , οἱ συναγαγόντες θανάτῳ κατεδικάσθησαν .
ἀλλ ὅμως Λύσανδρος ἑλὼν Ἀθηναίους πολὺν χρυσὸν καὶ ἄργυρον εἰσήγαγε , καὶ παρεδέξαντο καὶ ἐτίμησαν τὸν ἄνδρα .
τοῖς μὲν οὖν Λυκούργου χρωμένη νόμοις ἡ πόλις καὶ τοῖς ὅρκοις ἐμμείνασα ἐπρώτευε τῆς Ἑλλάδος εὐνομίᾳ καὶ δόξῃ χρόνον ἐτῶν πεντακοσίων ·
κατ ὀλίγον δὲ παραβαινομένων καὶ πλεονεξίας καὶ φιλοπλουτίας παρεισδυομένης , καὶ τὰ τῆς δυνάμεως ἠλαττοῦτο καὶ οἱ σύμμαχοι διὰ ταῦτα δυσμενῶς εἶχον πρὸς αὐτούς .
ἀλλ ὅμως οὕτως ἔχοντες μετὰ τὴν Φιλίππου τοῦ Μακεδόνος ἐν Χαιρωνείᾳ νίκην , πάντων αὐτὸν τῶν Ἑλλήνων ἡγεμόνα κατά τε γῆν καὶ κατὰ θάλατταν ἀναγορευσάντων , καὶ μεταξὺ δ Ἀλέξανδρον τὸν υἱὸν μετὰ τὴν Θηβαίων καταστροφήν , μόνοι Λακεδαιμόνιοι , καίπερ ἀτείχιστον πόλιν ἔχοντες καὶ ὀλίγοι πάνυ ὄντες διὰ τοὺς συνεχεῖς πολέμους καὶ πολὺ ἀσθενέστεροι καὶ εὐχείρωτοι γενόμενοι , πάνυ βραχέα τινὰ ζώπυρα διασῴζοντες τῆς Λυκούργου νομοθεσίας , οὔ τε συνεστράτευσαν οὔ τε τούτοις οὔ τε τοῖς μεταξὺ Μακεδονικοῖς βασιλεῦσιν , οὔ τ εἰς συνέδριον κοινὸν εἰσῆλθον οὐ δὲ φόρον ἤνεγκαν ·
ἕως οὗ παντάπασιν ὑπεριδόντες τὴν Λυκούργου νομοθεσίαν ὑπὸ τῶν ἰδίων πολιτῶν ἐτυραννεύθησαν μηδὲν ἔτι σῴζοντες τῆς πατρίου ἀγωγῆς , καὶ παραπλήσιοι τοῖς ἄλλοις γενόμενοι τὴν πρόσθεν εὔκλειαν καὶ παρρησίαν ἀπέθεντο καὶ εἰς δουλείαν μετέστησαν , καὶ νῦν ὑπὸ Ῥωμαίοις καθάπερ οἱ ἄλλοι Ἕλληνες ἐγένοντο 0 .
ἀργιλεωνὶς ἡ Βρασίδου μήτηρ , τελευτήσαντος αὐτῇ τοῦ υἱοῦ , ὡς παραγενόμενοί τινες τῶν Ἀμφιπολιτῶν εἰς Σπάρτην ἧκον πρὸς αὐτὴν ἠρώτησεν εἰ καλῶς καὶ ἀξίως τῆς Σπάρτης ὁ υἱὸς ἐτελεύτα ·
μεγαλυνόντων δ ἐκεῖνον καὶ λεγόντων ἄριστον ἐν τοῖς τοιούτοις ἔργοις ἁπάντων Λακεδαιμονίων εἶναι , εἶπεν , ὦ ξένοι , καλὸς μὲν ἦν κ ἀγαθὸς ὁ παῖς μου , πολλοὺς δ ἄνδρας Λακεδαίμων ἔχει τήνω κάρρονας .
γοργὼ βασιλέως Κλεομένους θυγάτηρ , Ἀρισταγόρου τοῦ Μιλησίου παρακαλοῦντος αὐτὸν ἐπὶ τὸν πρὸς βασιλέα πόλεμον ὑπὲρ Ἰώνων καὶ ὑπισχνουμένου χρημάτων πλῆθος καὶ ὅσῳ ἀντέλεγε πλείονα προστιθέντος , καταφθερεῖ σε , ἔφη , ὦ πάτερ , τὸ ξενύλλιον , ἐὰν μὴ τάχιον αὐτὸν τῆς οἰκίας ἐκβάλῃς .
προστάξαντος δέ ποτε αὐτῇ τοῦ 0 ;
πατρὸς δοῦναί τινι σῖτον εἰς μισθοῦ λόγον καὶ προστιθέντος , ἐδίδαξε γάρ με τὸν οἶνον χρηστὸν ποιεῖν , οὐκοῦν , ὦ πάτερ , ἔφη , ὃ τ οἶνος πλείων ἐκποθήσεται καὶ οἱ πίνοντες θρυπτικώτεροι καὶ χείρονες γενήσονται .
τὸν δ Ἀρισταγόραν ὑπό τινος τῶν οἰκετῶν ὑποδούμενον θεασαμένη , πάτερ , ἔφη , ὁ ξένος χεῖρας οὐκ ἔχει .
ξένου δέ τινος μαλακῶς καὶ σχολῇ προσαγαγόντος , παρωσαμένη αὐτόν , οὐκ ἄπει ἐντεῦθεν , εἶπεν , οὐ δὲ τὰ τῆς γυναικὸς δυνάμενος ;
ν ἐρωτηθεῖσα δὲ ὑπό τινος Ἀττικῆς , διὰ τί ὑμεῖς ἄρχετε μόναι τῶν ἀνδρῶν αἱ Λάκαιναι 0 ;
ὅτι , ἔφη , καὶ τίκτομεν μόναι ἄνδρας 0 .
προτρεπομένη δὲ τὸν ἄνδρα Λεωνίδαν ἐξιόντα εἰς Θερμοπύλας ἄξιον τῆς Σπάρτης φανῆναι , ἠρώτα τί χρὴ πράττειν ὁ δὲ ἔφη , ἀγαθὸν γαμεῖν καὶ ἀγαθὰ τίκτειν .
γυρτιάς , Ἀκροτάτου ποτὲ τοῦ θυγατριδοῦ αὐτῆς ἔκ τινος τῶν παίδων μάχης πολλὰς πληγὰς λαβόντος καὶ ἀπενεχθέντος οἴκαδε ὡς τεθνηκότος , κλαιόντων τῶν οἰκείων τε καὶ γνωρίμων , οὐ σιωπήσετε ;
ἔδειξε γὰρ οἵου αἵματος ἦν ·
καὶ οὐκ ἔφη δεῖν τοὺς ἀγαθοὺς βοᾶν ἀλλ ἰατρεύεσθαι .
ὅτε ἄγγελος ἦλθεν ἐκ Κρήτης τὸν Ἀκροτάτου θάνατον ἀπαγγέλλων , οὐκ ἔμελλεν , ἔφη , πρὸς τοὺς πολεμίους ἥκων ἢ αὐτὸς ὑπ ἐκείνων ἀποθανεῖσθαι ἢ κατακανεῖν ἐκείνους ;
ἥδιον δ ἀκούειν ὅτι ἀπέθανε καὶ ἑαυτῆς καὶ τῆς πόλεως ἀξίως καὶ τῶν προγόνων , ἢ εἰ ἔζη τὸν ἅπαντα χρόνον κακὸς ὤν 0 1 .
δαματρία τὸν υἱὸν δειλὸν καὶ ἀνάξιον ἑαυτῆς ἀκούσασα , παραγενόμενον ἀνεῖλε ·
ἑτέρα Λάκαινα τὸν υἱὸν λιποτακτήσαντα ὡς ἀνάξιον τῆς πατρίδος ἀνεῖλεν , εἰποῦσα , οὐκ ἐμὸν τὸ φίτυμα 0 .
ἐφ ἧς τὸ ἐπίγραμμα τόδε , ἔρρε κακὸν φίτυμα διὰ σκότος , οὗ διὰ μῖσος Εὐρώτας δειλαῖς μη δ ἐλάφοισι ῥέοι .
ἀχρεῖον σκυλάκευμα , κακὰ μερίς , ἔρρε ποθ Ἅιδαν , ἔρρε ·
τὸ μὴ Σπάρτας ἄξιον οὐ δ ἔτεκον .
ἄλλη ἀκούσασα τὸν υἱὸν ἐν παρατάξει πεσόντα ἔφη , δειλοὶ κλαιέσθωσαν ἐγὼ δέ σε , τέκνον , ἄδακρυς θάπτω τὸν καὶ ἐμὸν καὶ Λακεδαιμόνιον .
ἀκούσασά τις τὸν υἱὸν σεσῳσμένον καὶ πεφευγότα ἐκ τῶν πολεμίων , γράφει αὐτῷ , κακὰ φάμα τευ κακκέχυται ·
ἢ ταύταν νῦν ἔκνιψαι ἢ μὴ ἔσο .
ἄλλη , τῶν υἱῶν φυγόντων ἐκ μάχης καὶ παραγενομένων ὡς αὐτήν , ποῦ , φησίν , ἥκετε δραπετεύσαντες , κακὰ ἀνδράποδα ;
ἢ δεῦρο ὅθεν ἐξέδυτε καταδυσόμενοι ;
ἀνασυραμένη καὶ ἐπιδείξασα αὐτοῖς 0 .
προσάγοντά τις τὸν υἱὸν θεασαμένη ἐπύθετο , τί πράττει ἡ πατρίς ;
εἰπόντος δέ , πάντες ἀπολώλασι , κεραμίδα ἄρασα ἐπαφῆκεν αὐτῷ καὶ ἀνεῖλεν , εἰποῦσα , σὲ οὖν κακάγγελον ἔπεμψαν ἡμῖν ;
διηγουμένου τινὸς τῇ μητρὶ γενναῖον θάνατον τοῦ ἀδελφοῦ , εἶτ οὐκ αἰσχρόν , εἶπε , τῆς τοιαύτης συνοδίας ἀποτυχεῖν 0 ;
ἐκπέμψασά τις τοὺς υἱοὺς αὑτῆς πέντε ὄντας ἐπὶ πόλεμον , ἐν τοῖς προαστείοις εἱστήκει καραδοκοῦσα τί ἐκ τῆς μάχης ἀποβήσοιτο ·
ὡς δὲ παραγενόμενός τις πυθομένῃ ἀπήγγειλε τοὺς παῖδας ἅπαντας τετελευτηκέναι , ἀλλ οὐ τοῦτο ἐπυθόμην , εἶπε , κακὸν ἀνδράποδον , ἀλλὰ τί πράττει ἡ πατρίς .
φήσαντος δὲ ὅτι νικᾷ , ἀσμένη τοίνυν , εἶπε , δέχομαι καὶ τὸν τῶν παίδων θάνατον .
θάπτουσά τις τὸν υἱόν , ὡς γραΐδιον εὐτελὲς προσελθὸν αὐτῇ , ὦ γύναι , τᾶς τύχας , εἶπε , νὴ 0 .
τὼ σιώ ἀλλὰ τᾶς καλᾶς γ , ἔφη ·
καὶ γὰρ αὐτὸν οὗ ἕνεκεν ἔτεκον , ἵν ὑπὲρ τᾶς Σπάρτας ἀποθάνῃ , τοῦτό μοι συνέβη .
σεμνυνομένης γυναικός τινος Ἰωνικῆς ἐπί τινι τῶν ἑαυτῆς ὑφασμάτων ὄντι πολυτελεῖ , Λάκαινα ἐπιδείξασα τοὺς τέτταρας υἱοὺς ὄντας κοσμιωτάτους , τοιαῦτα , ἔφη , δεῖ εἶναι τὰ τῆς καλῆς καὶ ἀγαθῆς γυναικὸς ἔργα καὶ ἐπὶ τούτοις ἐπαίρεσθαι καὶ μεγαλαυχεῖν .
ἄλλη ἀκούσασα περὶ τοῦ υἱοῦ , ὡς κακῶς ἐπὶ τῆς ξένης ἀναστρέφοιτο , ἔγραψε , κακά τευ φάμα κακκέχυται ·
ταύταν ἀπώθευ ἢ μὴ ἔσο .
ἢ βελτίονα πρᾶσσε ἢ αὖθι μένε , ἀπογνοὺς τὰν ἐς Σπάρταν σωτηρίαν .
ἑτέρα ἐπ ἀδικήματι τῷ παιδὶ κρινομένῳ , τέκνον , εἶπεν , ἢ τᾶς αἰτίας ἢ σεαυτὸν τοῦ ζῆν ἀπόλυσον .
ἄλλη χωλὸν υἱὸν ἐπὶ παράταξιν προπέμπουσα , τέκνον , εἶπε , κατὰ βῆμα τῆς ἀρετῆς μέμνησο .
ἄλλη , τοῦ παιδὸς αὐτῇ ἀφικομένου ἀπὸ παρατάξεως τετρωμένου τὸν πόδα καὶ σφόδρα ἀλγοῦντος , ἐὰν τῆς ἀρετῆς , εἶπε , μέμνῃ , ὦ τέκνον , καὶ ἄπονος ἔσῃ καὶ θαρρήσεις .
λάκων τρωθεὶς ἐν πολέμῳ καὶ βαδίζειν μὴ δυνάμενος , τετραποδιστὶ ὥδευεν .
αἰσχυνομένῳ δ αὐτῷ εἶναι γελοίῳ ἡ μήτηρ , καὶ πόσῳ βέλτιον , ὦ τέκνον , εἶπε , μᾶλλον ἐπὶ τῇ ἀνδρείᾳ γεγηθέναι ἢ αἰσχύνεσθαι ἐπὶ γέλωτι ἀνοήτῳ 0 1 ;
ν ἄλλη προσαναδιδοῦσα τῷ παιδὶ τὴν ἀσπίδα καὶ παρακελευομένη , τέκνον , ἔφη , ἢ τὰν ἢ ἐπὶ τᾶς 0 .
ἄλλη προϊόντι τῷ υἱῷ ἐπὶ πόλεμον ἀναδιδοῦσα τὴν ἀσπίδα , ταύτην , ἔφη , ὁ πατήρ σοι ἀεὶ ἔσῳζε ·
καὶ σὺ οὖν ἢ ταύτην σῷζε ἢ μὴ ἔσο .
ἄλλη πρὸς τὸν υἱὸν λέγοντα μικρὸν ἔχειν τὸ ξίφος εἶπε , καὶ βῆμα πρόσθες .
ἄλλη ἀκούσασα , ὅτι ὁ υἱὸς αὐτῆς ἐν παρατάξει ἀνδραγαθήσας ἀπέθανεν , ἐμὸς γὰρ ἦν , εἶπε .
περὶ δὲ τοῦ ἑτέρου πυθομένη ὅτι ἀποδειλιάσας σῴζεται , οὐ γὰρ ἦν ἐμός , ἔφη .
ἑτέρα ἀκούσασα τεθνάνα τὸν υἱὸν ἐν μάχῃ καθάπερ ἐτέτακτο κάτθετε αὐτόν , ἔφη , ἀναπληρωσάτω δὲ τὴν ἐκείνου τάξιν ὁ ἀδελφός .
ἄλλη πομπὴν τελοῦσα πάνδημον ἤκουσεν ἐπὶ τῆς παρατάξεως νικᾶν τὸν υἱόν , ἐκ δὲ τῶν τραυμάτων πολλῶν γενομένων θνήσκειν .
οὐ περιελομένη οὖν τὸν στέφανον , ἀλλὰ σεμνυνθεῖσα πρὸς τὰς πλησίον εἶπεν , ὡς πολλῷ κάλλιον , ὦ φίλαι , ἐστὶν ἐν παρατάξει νικῶντα τελευτᾶν ἢ τὰ Ὀλύμπια περιγιγνόμενον ζῆν .
διηγουμένου τινὸς τῇ ἀδελφῇ γενναῖον θάνατον τοῦ παιδὸς αὐτῆς , ἐκείνη εἶπεν ὅτι ὅσον ἐπ ἐκείνῳ γέγηθα , τοσοῦτον ἐπὶ σοὶ ἄχθομαι , ἐναρέτου συνοδίας ἀπολειφθέντι .
λακαίνῃ τις προσέπεμψεν , εἰ φθορᾷ συνεπινεύει .
ἡ δ ἔφη , παῖς μὲν οὖσα ἔμαθον τῷ πατρὶ πείθεσθαι , καὶ τοῦτο ἔπραξα ·
γυνὴ δὲ γενομένη τῷ ἀνδρί 0 ·
εἰ οὖν δίκαιά με παρακαλεῖ , τούτῳ φανερὸν ποιησάτω πρῶτον .
παρθένος πενιχρὰ ἐρωτηθεῖσα τίνα δίδωσι τῷ γαμοῦντι προῖκα , τὴν πάτριον , ἔφη , σωφροσύνην 0 .
λάκαινα ἐρωτηθεῖσα εἰ τ ἀνδρὶ προσελήλυθεν , οὐκ ἐγώ , εἶπεν , ἀλλ ὁ ἀνὴρ ἐμοί 0 .
κρύφα τις διαπαρθενευθεῖσα καὶ διαφθείρασα τὸ βρέφος οὕτως ἐνεκαρτέρησε μηδεμίαν προενεγκαμένη φωνήν , ὥστε καὶ τὸν πατέρα καὶ ἄλλους πλησίον ὄντας λαθεῖν ἀποκυήσασα ·
τὸ γὰρ μέγεθος τῶν ἀλγηδόνων τῇ εὐσχημοσύνῃ τὸ ἄσχημον προσπεσὸν ἐνίκησε .
λάκαινα πιπρασκομένη καὶ ἐρωτωμένη τί ἐπίσταται , ἔφη , πιστὰ ἦμεν .
ἄλλη αἰχμαλωτευθεῖσα καὶ ἐρωτωμένη παραπλησίως , εὖ οἰκεῖν οἶκον , ἔφη 0 .
ἐρωτηθεῖσά τις ὑπό τινος , εἰ ἔσται ἀγαθή , ἂν αὐτὴν ἀγοράσῃ , εἶπε , κ ἂν μὴ ἀγοράσῃς .
ἄλλη πιπρασκομένη , τοῦ κήρυκος πυνθανομένου τί ἐπίσταται , ἐλευθέρα , εἶπεν , ἦμεν .
νὡς δὲ ὁ ὠνησάμενος προσέταττέ τινα αὐτῇ οὐχ ἁρμόζοντα ἐλευθέρᾳ , εἰποῦσα , οἰμώξῃ φθονήσας σεαυτῷ τοιούτου κτήματος , ἐξήγαγεν ἑαυτήν .
γυναικῶν ἀρεταί περὶ ἀρετῆς , ὦ Κλέα , γυναικῶν οὐ τὴν αὐτὴν τῷ Θουκυδίδῃ γνώμην ἔχομεν .
ὁ μὲν γάρ , ἧς ἂν ἐλάχιστος ᾖ παρὰ τοῖς ἐκτὸς ψόγου πέρι ἢ ἐπαίνου λόγος , ἀρίστην ἀποφαίνεται , καθάπερ τὸ σῶμα καὶ τ οὔνομα τῆς ἀγαθῆς γυναικὸς οἰόμενος δεῖν κατάκλειστον εἶναι καὶ ἀνέξοδον 0 .
ἡμῖν δὲ κομψότερος μὲν ὁ Γοργίας φαίνεται , κελεύων μὴ τὸ εἶδος ἀλλὰ τὴν δόξαν εἶναι πολλοῖς γνώριμον τῆς γυναικός ·
ἄριστα δ ὁ Ῥωμαίων δοκεῖ νόμος ἔχειν , ὥσπερ ἀνδράσι καὶ γυναιξὶ δημοσίᾳ μετὰ τὴν τελευτὴν τοὺς προσήκοντας ἀποδιδοὺς ἐπαίνους 0 .
διὸ καὶ Λεοντίδος τῆς ἀρίστης ἀποθανούσης , εὐθύς τε μετὰ σοῦ τότε πολὺν λόγον εἴχομεν οὐκ ἀμοιροῦντα παραμυθίας φιλοσόφου , καὶ νῦν , ὡς ἐβουλήθης , τὰ ὑπόλοιπα τῶν λεγομένων εἰς τὸ μίαν εἶναι καὶ τὴν αὐτὴν ἀνδρὸς καὶ γυναικὸς ἀρετὴν προσανέγραψά σοι , τὸ ἱστορικὸν ἀποδεικτικὸν ἔχοντα καὶ πρὸς ἡδονὴν μὲν ἀκοῆς οὐ συντεταγμένα εἰ δὲ τῷ πείθοντι καὶ τὸ τέρπον ἔνεστι φύσει τοῦ παραδείγματος , οὐ φεύγει χάριν ἀποδείξεως συνεργὸν ὁ λόγος οὐ δ αἰσχύνεται ταῖς Μούσαις τὰς Χάριτας συγκαταμιγνὺς καλλίσταν συζυγίαν , ὡς Εὐριπίδης φησίν , ἐκ τοῦ φιλοκάλου μάλιστα τῆς ψυχῆς ἀναδούμενος τὴν πίστιν .
φέρε γάρ , εἰ λέγοντες τὴν αὐτὴν εἶναι ζωγραφίαν ἀνδρῶν καὶ γυναικῶν παρειχόμεθα τοιαύτας γραφὰς γυναικῶν , οἵας Ἀπελλῆς ἀπολέλοιπεν ἢ Ζεῦξις ἢ Νικόμαχος , ἆρ ἄν τις ἐπετίμησεν ἡμῖν , ὡς τοῦ χαρίζεσθαι καὶ ψυχαγωγεῖν μᾶλλον ἢ τοῦ πείθειν στοχαζομένοις 0 ;
ἐγὼ μὲν οὐκ οἶμαι .
ἐὰν ποιητικὴν πάλιν ἢ μαντικὴν ἀποφαίνοντες οὐχ ἑτέραν μὲν ἀνδρῶν ἑτέραν δὲ γυναικῶν οὖσαν , ἀλλὰ τὴν αὐτήν , τὰ Σαπφοῦς μέλη τοῖς Ἀνακρέοντος ἢ τὰ Σιβύλλης λόγια τοῖς Βάκιδος ἀντιπαραβάλλωμεν , ἕξει τις αἰτιάσασθαι δικαίως τὴν ἀπόδειξιν , ὅτι χαίροντα καὶ τερπόμενον ἐπάγει τῇ πίστει τὸν ἀκροατήν ;
οὐ δὲ τοῦτ ἂν εἴποις .
καὶ μὴν οὐκ ἔστιν ἀρετῆς γυναικείας καὶ ἀνδρείας ὁμοιότητα καὶ διαφορὰν ἂλλοθεν καταμαθεῖν μᾶλλον , ἢ βίους βίοις καὶ πράξεσι πράξεις ὥσπερ ἔργα μεγάλης τέχνης παρατιθέντας ἅμα καὶ σκοποῦντας , εἰ τὸν αὐτὸν ἔχει χαρακτῆρα καὶ τύπον ἡ Σεμιράμεως μεγαλοπραγμοσύνη τῇ Σεσώστριος ἢ ἡ Τανακυλλίδος σύνεσις τῇ Σερουίου τοῦ βασιλέως , ἢ τὸ Πορκίας φρόνημα τῷ Βρούτου καὶ τὸ Πελοπίδου τῷ Τιμοκλείας , κατὰ τὴν κυριωτάτην κοινότητα καὶ δύναμιν 0 1 2 ·
ἐπειδὴ διαφοράς γέ τινας ἑτέρας , ὥσπερ χροιὰς ἰδίας , αἱ ἀρεταὶ διὰ τὰς φύσεις λαμβάνουσι καὶ συνεξομοιοῦνται τοῖς ὑποκειμένοις ἔθεσι καὶ κράσεσι σωμάτων καὶ τροφαῖς καὶ διαίταις 0 ·
ἄλλως γὰρ ἀνδρεῖος ὁ Ἀχιλλεὺς ἄλλως ὁ Αἴας 0 1 ·
καὶ φρόνησις Ὀδυσσέως οὐχ ὁμοία τῇ Νέστορος οὐ δὲ δίκαιος ὡσαύτως Κάτων καὶ Ἀγησίλαος , οὐ δὲ Εἰρήνη φίλανδρος ὡς Ἄλκηστις οὐ δὲ Κορνηλία μεγαλόφρων ὡς Ὀλυμπιάς 0 1 2 .
ἀλλὰ μὴ παρὰ τοῦτο πολλὰς καὶ διαφόρους ποιῶμεν ἀνδρείας καὶ φρονήσεις καὶ δικαιοσύνας , ἂν μόνον τοῦ λόγου τοῦ οἰκείου μηδεμίαν αἱ καθ ἕκαστον ἀνομοιότητες ἐκβιβάζωσι .
τὰ μὲν οὖν ἄγαν περιβόητα καὶ ὅσων οἶμαί σε βεβαίως βιβλίοις ἐντυχοῦσαν ἱστορίαν ἔχειν καὶ γνῶσιν ἤδη παρήσω ·
πλὴν εἰ μή τινα τοὺς τὰ κοινὰ καὶ δεδημευμένα πρὸ ἡμῶν ἱστορήσαντας ἀκοῆς ἄξια διαπέφευγεν 0 .
ἐπεὶ δὲ πολλὰ καὶ κοινῇ καὶ ἰδίᾳ γυναιξὶν ἄξια λόγου πέπρακται , βραχέα τῶν κοινῶν οὐ χεῖρόν ἐστι προϊστορῆσαι .
τρωιάδες τῶν ἀπ Ἰλίου περὶ τὴν ἅλωσιν ἐκφυγόντων οἱ πλεῖστοι χειμῶνι χρησάμενοι , καὶ δι ἀπειρίαν τοῦ πλοῦ καὶ ἄγνοιαν τῆς θαλάττης ἀπενεχθέντες εἰς τὴν Ἰταλίαν καὶ περὶ τὸν Θύμβριν ποταμὸν ὅρμοις καὶ ναυλόχοις ἀναγκαίοις μόλις ὑποδραμόντες , αὐτοὶ μὲν ἐπλανῶντο περὶ τὴν χώραν φραστήρων δεόμενοι , ταῖς δὲ γυναιξὶν ἐμπίπτει λογισμός , ὡς ἡτισοῦν ἵδρυσις ἐν γῇ πάσης πλάνης καὶ ναυτιλίας εὖ τε καὶ καλῶς πράττουσιν ἀνθρώποις ἀμείνων ἐστί , καὶ πατρίδα δεῖ ποιεῖν αὐτούς , ἀπολαβεῖν ἣν ἀπολωλέκασι μὴ δυναμένους .
ἐκ δὲ τούτου συμφρονήσασαι κατέφλεξαν τὰ πλοῖα , μιᾶς καταρξαμένης ὥς φασι Ῥώμης .
πράξασαι δὲ ταῦτα τοῖς ἀνδράσιν ἀπήντων βοηθοῦσι πρὸς τὴν θάλατταν , καὶ φοβούμεναι τὴν ὀργὴν αἱ μὲν ἀνδρῶν αἱ δ οἰκείων ἀντιλαμβανόμεναι καὶ καταφιλοῦσαι λιπαρῶς , ἐξεπράυναν τῷ τρόπῳ τῆς φιλοφροσύνης 0 .
διὸ καὶ γέγονε καὶ παραμένει ταῖς Ῥωμαίων γυναιξὶν ἔτι νῦν ἔθος ἀσπάζεσθαι μετὰ τοῦ καταφιλεῖν τοὺς κατὰ γένος προσήκοντας αὐταῖς .
συνιδόντες γὰρ ὡς ἔοικε τὴν ἀνάγκην οἱ Τρῶες καὶ ἅμα πειρώμενοι τῶν ἐγχωρίων , εὐμενῶς καὶ φιλανθρώπως προσδεχομένων , ἠγάπησαν τὸ πραχθὲν ὑπὸ τῶν γυναικῶν καὶ συγκατῴκησαν αὐτόθι τοῖς Λατίνοις .
φωκίδες τὸ δὲ τῶν Φωκίδων ἐνδόξου μὲν οὐ τετύχηκε συγγραφέως , οὐδενὸς δὲ τῶν γυναικείων ἔλαττον εἰς ἀρετήν ἐστι , μαρτυρούμενον ἱεροῖς τε μεγάλοις , ἃ δρῶσι Φωκεῖς ἔτι νῦν περὶ Ὑάμπολιν , καὶ δόγμασι παλαιοῖς , ὧν τὸ μὲν καθ ἕκαστον τῆς πράξεως ἐν τῷ Δαϊφάντου βίῳ γέγραπται , τὸ δὲ τῶν γυναικῶν τοιοῦτόν ἐστιν .
ἄσπονδος ἦν Θετταλοῖς πρὸς Φωκέας πόλεμος ·
οἱ μὲν γὰρ ἄρχοντας αὐτῶν καὶ τυράννους ἐν ταῖς Φωκικαῖς πόλεσιν ἡμέρᾳ μιᾷ πάντας ἀπέκτειναν , οἱ δὲ πεντήκοντα καὶ διακοσίους ἐκείνων ὁμήρους κατηλόησαν εἶτα πανστρατιᾷ διὰ Λοκρῶν ἐνέβαλον , δόγμα θέμενοι μηδενὸς φείδεσθαι τῶν ἐν ἡλικίᾳ , παῖδας δὲ καὶ γυναῖκας ἀνδραποδίσασθαι .
δαΐφαντος οὖν ὁ Βαθυλλίου , τρίτος αὐτὸς ἄρχων , ἔπεισε τοὺς Φωκεῖς μὲν αὐτοὺς ἀπαντήσαντας τοῖς Θετταλοῖς μάχεσθαι , τὰς δὲ γυναῖκας ἅμα τοῖς τέκνοις εἰς ἕνα που τόπον συναγαγόντας ἐξ ἁπάσης τῆς Φωκίδος , ὕλην τε περινῆσαι ξύλων καὶ φυλακὰς καταλιπεῖν , πρόσταγμα δόντας , ἂν αἴσθωνται νικωμένους αὐτούς , κατὰ τάχος τὴν ὕλην ἀνάψαι καὶ καταπρῆσαι τὰ σώματα .
ψηφισαμένων δὲ ταῦτα τῶν ἄλλων , εἷς ἐξαναστὰς ἔφη δίκαιον εἶναι ταῦτα συνδοκεῖν καὶ ταῖς γυναιξίν ·
εἰ δὲ μή , χαίρειν ἐᾶν καὶ μὴ προσβιάζεσθαι 0 1 .
τούτου τοῦ λόγου διελθόντος εἰς τὰς γυναῖκας , αὐταὶ καθ ἑαυτὰς συνελθοῦσαι τ αὐτὰ ἐψηφίσαντο καὶ τὸν Δαΐφαντον ἀνέδησαν , ὡς τὰ ἄριστα τῇ Φωκίδι βεβουλευμένον τὰ δ αὐτὰ καὶ τοὺς παῖδας ἰδίᾳ φασὶν ἐκκλησιάσαντας ἐπιψηφίσασθαι .
πραχθέντων δὲ τούτων , συμβαλόντες οἱ Φωκεῖς περὶ Κλεωνὰς τῆς Ὑαμπόλιδος ἐνίκησαν .
τὸ μὲν οὖν ψήφισμα Φωκέων Ἀπόνοιαν οἱ Ἕλληνες ὠνόμασαν ἑορτὴν δ ἐκ πασῶν μεγίστην τὰ Ἐλαφηβόλια μέχρι νῦν τῇ Ἀρτέμιδι τῆς νίκης ἐκείνης ἐν Ὑαμπόλιδι τελοῦσιν .
χῖαι Χῖοι Λευκωνίαν ἐπῴκισαν ἐκ τοιαύτης αἰτίας .
ἐγάμει τις ἐν Χίῳ τῶν δοκούντων γνωρίμων εἶναι ἀγομένης δὲ τῆς νύμφης ἐπὶ ζεύγους , ὁ βασιλεὺς Ἵπποκλος , ἐπιτήδειος ὢν τῷ γαμοῦντι καὶ παρὼν ὥσπερ οἱ λοιποί , μέθης οὔσης καὶ γέλωτος , ἀνεπήδησεν ἐπὶ τὸ ζεῦγος , οὐδὲν ὑβριστικὸν πράξων , ἀλλ ἔθει κοινῷ καὶ παιδιᾷ χρώμενος 0 ·
οἱ δὲ φίλοι τοῦ γαμοῦντος ἀπέκτειναν αὐτόν .
μηνιμάτων δὲ τοῖς Χίοις προφαινομένων καὶ τοῦ θεοῦ κελεύσαντος τοὺς Ἵπποκλον ἀνελόντας ἀνελεῖν , ἅπαντες ἔφασαν Ἵπποκλον ἀνῃρηκέναι .
πάντας οὖν αὖθις ὁ θεὸς ἐκέλευσε τὴν πόλιν ἐκλιπεῖν , εἰ πᾶσι τοῦ ἄγους μέτεστιν .
οὕτω δὴ τοὺς αἰτίους καὶ μετασχόντας τοῦ φόνου καὶ συνεπαινέσαντας ἁμωσγέπως , οὐκ ὀλίγους γενομένους οὐ δ ἀδυνάτους ὄντας , ἀπῴκισαν εἰς Λευκωνίαν , ἣν Κορωνεῖς ἀφελόμενοι πρότερον ἐκτήσαντο μετ Ἐρυθραίων .
ὕστερον δὲ πολέμου πρὸς τοὺς Ἐρυθραίους αὐτοῖς γενομένου , μέγιστον Ἰώνων δυναμένους τότε , κ ἀκείνων ἐπὶ τὴν Λευκωνίαν στρατευσάντων ἀντέχειν μὴ δυνάμενοι , συνεχώρησαν ἐξελθεῖν ὑπόσπονδοι , χλαῖναν μίαν ἑκάστου καὶ ἱμάτιον ἄλλο δὲ μηδὲν ἔχοντος .
αἱ δὲ γυναῖκες ἐκάκιζον αὐτούς , εἰ προέμενοι τὰ ὅπλα γυμνοὶ διὰ τῶν πολεμίων ἐξίασιν ·
ὀμωμοκέναι δὲ φασκόντων , ἐκέλευον αὐτοὺς τὰ μὲν ὅπλα μὴ καταλιπεῖν , λέγειν δὲ πρὸς τοὺς πολεμίους ὅτι χλαῖνα μέν ἐστι τὸ ξυστόν , χιτὼν δ ἡ ἀσπὶς , ἀνδρὶ θυμὸν ἔχοντι 0 1 2 .
πεισθέντων δὲ ταῦτα τῶν Χίων καὶ πρὸς τοὺς Ἐρυθραίους παρρησιαζομένων καὶ τὰ ὅπλα δεικνυόντων , ἐφοβήθησαν οἱ Ἐρυθραῖοι τὴν τόλμαν αὐτῶν καὶ οὐδεὶς προσῆλθεν οὐ δ ἐκώλυσεν , ἀλλ ἠγάπησαν ἀπαλλαγέντων .
οὗτοι μὲν οὖν θαρρεῖν διδαχθέντες ὑπὸ τῶν γυναικῶν οὕτως ἐσώθησαν .
τούτου δ οὐδέν τι λειπόμενον ἔργον ἀρετῇ καὶ χρόνοις ὕστερον πολλοῖς ἐπράχθη ταῖς Χίων γυναιξίν , ὁπηνίκα Φίλιππος ὁ Δημητρίου πολιορκῶν τὴν πόλιν ἐκήρυξε κήρυγμα βάρβαρον καὶ ὑπερήφανον , ἀφίστασθαι τοὺς οἰκέτας πρὸς ἑαυτὸν ἐπ ἐλευθερίᾳ καὶ γάμῳ τῆς κεκτημένης , ὡς συνοικιῶν αὐτοὺς ταῖς τῶν δεσποτῶν γυναιξί .
δεινὸν δ αἱ γυναῖκες καὶ ἄγριον θυμὸν λαβοῦσαι , μετὰ τῶν οἰκετῶν καὶ αὐτῶν συναγανακτούντων καὶ συμπαρόντων ὥρμησαν ἀναβαίνειν ἐπὶ τὰ τείχη , καὶ λίθους καὶ βέλη προσφέρουσαι καὶ παρακελευόμεναι καὶ προσλιπαροῦσαι τοῖς μαχομένοις , τέλος δ ἀμυνόμεναι καὶ βάλλουσαι τοὺς πολεμίους , ἀπεώσαντο τὸν Φίλιππον , οὐδενὸς δούλου τὸ παράπαν ἀποστάντος πρὸς αὐτόν .
ἀργεῖαι οὐδενὸς δ ἧττον ἔνδοξόν ἐστι τῶν κοινῇ διαπεπραγμένων γυναιξὶν ἔργων ὁ πρὸς Κλεομένη περὶ Ἄργους ἀγών , ὃν ἠγωνίσαντο , Τελεσίλλης τῆς ποιητρίας προτρεψαμένης .
ταύτην δέ φασιν οἰκίας οὖσαν ἐνδόξου τῷ δὲ σώματι νοσηματικὴν εἰς θεοῦ πέμψαι περὶ ὑγιείας ·
καὶ χρησθὲν αὐτῇ Μούσας θεραπεύειν , πειθομένην τῷ θεῷ καὶ ἐπιθεμένην ἐν ᾠδῇ καὶ ἁρμονίᾳ τοῦ τε πάθους ἀπαλλαγῆναι ταχὺ καὶ θαυμάζεσθαι διὰ ποιητικὴν ὑπὸ τῶν γυναικῶν .
ἐπεὶ δὲ Κλεομένης ὁ βασιλεὺς τῶν Σπαρτιατῶν πολλοὺς ἀποκτείνας οὐ μήν , ὡς ἔνιοι μυθολογοῦσιν , ἑπτὰ καὶ ἑβδομήκοντα καὶ ἑπτακοσίους πρὸς ἑπτακισχιλίοις ἐβάδιζε πρὸς τὴν πόλιν , ὁρμὴ καὶ τόλμα δαιμόνιος παρέστη ταῖς ἀκμαζούσαις τῶν γυναικῶν ἀμύνεσθαι τοὺς πολεμίους ὑπὲρ τῆς πατρίδος .
ἡγουμένης δὲ τῆς Τελεσίλλης , ὅπλα λαμβάνουσι καὶ παρ ἔπαλξιν ἱστάμεναι κύκλῳ τὰ τείχη περιέστεψαν , ὥστε θαυμάζειν τοὺς πολεμίους .
τὸν μὲν οὖν Κλεομένη πολλῶν πεσόντων ἀπεκρούσαντο ·
τὸν δ ἕτερον βασιλέα Δημάρατον , ὡς Σωκράτης φησίν , ἐντὸς γενόμενον καὶ κατασχόντα τὸ Παμφυλιακὸν ἐξέωσαν , οὕτω δὲ τῆς πόλεως περιγενομένης , τὰς μὲν πεσούσας ἐν τῇ μάχῃ τῶν γυναικῶν ἐπὶ τῆς ὁδοῦ τῆς Ἀργείας ἔθαψαν , ταῖς δὲ σωθείσαις ὑπόμνημα τῆς ἀριστείας ἔδοσαν ἱδρύσασθαι τὸν Ἐνυάλιον .
τὴν δὲ μάχην οἱ μὲν ἑβδόμῃ λέγουσιν ἱσταμένου μηνός , οἱ δὲ νουμηνίᾳ γενέσθαι τοῦ νῦν μὲν τετάρτου , πάλαι δὲ Ἑρμαίου παρ Ἀργείοις , καθ ἣν μέχρι νῦν τὰ Ὑβριστικὰ τελοῦσι , γυναῖκας μὲν ἀνδρείοις χιτῶσι καὶ χλαμύσιν , ἄνδρας δὲ πέπλοις γυναικῶν καὶ καλύπτραις ἀμφιεννύντες 0 1 .
ἐπανορθούμενοι δὲ τὴν ὀλιγανδρίαν , οὐχ ὡς Ἡρόδοτος ἱστορεῖ τοῖς δούλοις , ἀλλὰ τῶν περιοίκων ποιησάμενοι πολίτας τοὺς ἀρίστους , συνῴκισαν τὰς γυναῖκας ·
ἐδόκουν δὲ καὶ τούτους ἀτιμάζειν καὶ περιορᾶν ἐν τῷ συγκαθεύδειν ὡς χείρονας 0 .
ὅθεν ἔθεντο νόμον τὸν κελεύοντα πώγωνα δεῖν ἐχούσας συναναπαύεσθαι τοῖς ἀνδράσι τὰς γεγαμημένας .
περσίδες Πέρσας Ἀστυάγου βασιλέως καὶ Μήδων ἀποστήσας Κῦρος ἡττήθη μάχῃ φεύγουσι δὲ τοῖς Πέρσαις εἰς τὴν πόλιν , ὀλίγον ἀπεχόντων συνεισπεσεῖν τῶν πολεμίων , ἀπήντησαν αἱ γυναῖκες πρὸ τῆς πόλεως καὶ τοὺς πέπλους ἐκ τῶν κάτω μερῶν ἐπάρασαι , ποῖ φέρεσθε , εἶπον , ὦ κάκιστοι πάντων ἀνθρώπων ;
οὐ γὰρ ἐνταῦθά γε δύνασθε καταδῦναι φεύγοντες , ὅθεν ἐξεγένεσθε , ταύτην τὴν ὄψιν ἅμα καὶ τὴν φωνὴν αἰδεσθέντες οἱ Πέρσαι καὶ κακίσαντες ἑαυτοὺς ἀνέστρεψάν τε καὶ συμβαλόντες ἐξ ἀρχῆς ἐτρέψαντο τοὺς πολεμίους .
ἐκ τούτου κατέστη νόμος , εἰσελάσαντος βασιλέως εἰς τὴν πόλιν ἑκάστην γυναῖκα χρυσοῦν λαμβάνειν , Κύρου νομοθετήσαντος .
ὦχον δέ φασι , τὰ τ ἄλλα μοχθηρὸν καὶ φιλοκερδέστατον βασιλέων ὄντα , περικάμψαι τὴν πόλιν ἀεὶ καὶ μὴ παρελθεῖν ἀλλ ἀποστερῆσαι τῆς δωρεᾶς τὰς γυναῖκας .
ἀλέξανδρος δὲ καὶ δὶς εἰσῆλθε καὶ ταῖς κυούσαις διπλοῦν ἔδωκε .
κελταί Κελτοῖς , πρὶν ὑπερβαλεῖν Ἄλπεις καὶ κατοικῆσαι τῆς Ἰταλίας ἣν νῦν νέμονται χώραν , στάσις ἐμπεσοῦσα δεινὴ καὶ δυσκατάπαυστος εἰς πόλεμον ἐμφύλιον προῆλθεν .
αἱ δὲ γυναῖκες ἐν μέσῳ τῶν ὅπλων γενόμεναι καὶ παραλαβοῦσαι τὰ νείκη διῄτησαν οὕτως ἀμέμπτως καὶ διέκριναν , ὥστε φιλίαν πᾶσι θαυμαστὴν καὶ κατὰ πόλεις καὶ κατ οἴκους γενέσθαι πρὸς πάντας .
ἐκ τούτου διετέλουν περὶ τε πολέμου καὶ εἰρήνης βουλευόμενοι μετὰ τῶν γυναικῶν καὶ τὰ πρὸς τοὺς συμμάχους ἀμφίβολα δι ἐκείνων βραβεύοντες .
ἐν γοῦν ταῖς πρὸς Ἀννίβαν συνθήκαις ἐγράψαντο , Κελτῶν μὲν ἐγκαλούντων Καρχηδονίοις , τοὺς ἐν Ἰβηρίᾳ Καρχηδονίων ἐπάρχους καὶ στρατηγοὺς εἶναι δικαστάς ·
ἂν δὲ Καρχηδόνιοι Κελτοῖς ἐγκαλῶσι , τὰς Κελτῶν γυναῖκας 0 .
μήλιαι Μήλιοι γῆς χρῄζοντες ἀμφιλαφοῦς Νυμφαῖον ἡγεμόνα τῆς ἀποικίας ἐποιήσαντο , νέον ἄνδρα καὶ κάλλει διαφέροντα ·
τοῦ δὲ θεοῦ πλεῖν κελεύσαντος αὐτούς , ὅπου δ ἂν ἀποβάλωσι τοὺς κομιστῆρας , ἐκεῖ κατοικεῖν , συνέπεσε τῇ Καρίᾳ προσβαλοῦσιν αὐτοῖς καὶ ἀποβᾶσι τὰς ναῦς ὑπὸ χειμῶνος διαφθαρῆναι .
τῶν δὲ Καρῶν οἱ Κρύασσον οἰκοῦντες , εἴ τε τὴν ἀπορίαν οἰκτίραντες εἴ τε δείσαντες αὐτῶν τὴν τόλμαν , ἐκέλευον οἰκεῖν παρ αὐτοῖς καὶ τῆς χώρας μετέδωκαν 0 1 ·